Internacia Kongreso de Blindaj Esperantistoj
#000000
Situo de Slovakio en Eŭropo
#000001
Ĝi estas malgranda lando: 49 035 km2 kaj 5 421 349 loĝantoj (en 2014). Ĝia ĉefurbo estas Bratislava (aŭ Bratislavo en Esperanto), situanta en la okcidento de la lando, apud Aŭstrio kaj nur 60 km de Vieno.
#000003
Pli da praktiktaj informoj pri Slovakio vi trovos en la paĝo Utilaj informoj.
#000004
La Altaj Tatroj dum vintro
#000005
Malgraŭ sia malgrandeco, Slovakio estas lando riĉa je vidindaĵoj: ĝi havas la plej grandan nombron da kasteloj en Eŭropo kompare kun la loĝantaro kaj havas buntan kaj belan naturon.
#000006
La tutan nordon de la lando trairas la montaro Karpatoj. La ĉefaj kaj plej belaj masivoj en Slovakio estas Malaltaj kaj Altaj Tatroj, idealaj por belaj promenoj somere kaj por neĝaj sportoj vintre. Slovakio havas ankaŭ grandan nombron da grotoj, kaj pluraj el ili estas viziteblaj de la publiko.
#000007
En la tuta lando troviĝas diversaj kasteloj, burgoj kaj ruinoj. Multaj el ili estas viziteblaj. Kelkaj el la plej konataj kasteloj estas Bojnice, Bratislava, Nitra, Trenčín, Orava kaj Spišský hrad.
#000008
Spišský hrad, la plej granda kastelo en Slovakio kaj monda heredaĵo de Unesko
#000009
En Slovakio ekzistas ankaŭ multaj subĉielaj muzeoj, en kiuj oni prezentas tradician slovakan vivon kaj popolan arkitekturo, sed ankaŭ realaj loĝataj vilaĝoj, kiuj konservis sian tradiciecon. En la tuta lando ofte okazas folkloraj festivaloj, kie vi povos sperti la popolan kulturon de diversaj regionoj de Slovakio: kantojn, dancojn kaj gastronomion. Unu el la plej originalaj kultureroj estas fujara, grandega fluto tradicie uzata de paŝtistoj, kiu havas unikan sonon.
#000010
Čičmany, vilaĝo fama pro sia tradicia arkitekturo
#000011
Vi trovos pli da fotoj de Slovakio en la fotogalerio.
#000012
La nacia plado de Slovakio estas bryndzové halušky: etaj terpomaĵoj kun bryndza, tipa ŝafa fromaĝo, kaj eventuale kun lardo.
#000013
Oni produktas en Slovakio diversajn trinkaĵojn: vinon, bieron, medon kaj tatran teon (Tatranský čaj), likvoron el teo. Nedrinkemuloj povos gustumi Kofola (ĉeĥo-slovaka versio de Coca-Cola), Vinea (gasa trinkaĵo el vinberoj), aŭ pli tradician žinčica (fermentigita ŝafa lakto, simila al kefiro).
#000014
Tipaĵoj de slovaka kuirarto: bryndzové halušky, brasika supo (kapustnica) kaj biero Zlatý Bažant (Wikimedia Commons)
#000015